
Styret har bestått av:
		Leder:				Johs Svinning Roen
		Nestleder:			Vervet har ikke vært besatt i 2019
		Sportslig leder:			Christian Berge
Kasserer: 	 		Terje Olsen
		Sekretær: 			Lena Nilsen
Styremedlem:			Jostein Mylsbråten
Styremedlem:			Hans Kristian Skaug
Varamedlem:			Oddbjørn Hagen
		Oppmann:			Vervet har ikke vært besatt i 2019
		Ungdomsrepresentant:		Vervet har ikke vært besatt i 2019i
Representanter til skitinget:	Oppnevnes av styret

Revisorer:			Trond Holt og Rune Brorson
Valgkomite:			Leikny Gammelmo og Liv Karin Vesteng
Husstyret:			Marianne Raastad og Janne Silseth Roen  
Ansvarlig hjemmeside:		Christian Berge og Terje Olsen
Kiosksjef:			Janne Silseth Roen

Æresmedlemmer:		Helen Olerud, Knut Olerud og Oddbjørn Hagen

Medlemstallet i Svea er ca. 150 medlemmer. Dette er inkludert familiemedlemmer, støttemedlemmer og samtlige aktive. Vi har 46 medlemmer under 19 år. For medlemsregisteret benyttes løsningen «KlubbAdmin». Medlemmstallet har holdt seg stabilt de siste årene, det er ønskelig med en økning og ønsker nye medlemmer velkomne.  
[bookmark: _Toc3831037]Sveas hjemmeside og påmeldingsmodulen 
Nettsida er på «IdrettenOnline». Christian Berge og Terje Olsen har lagt ut informasjon ut på sidene. Trenerne har egne brukerkontoer og kan legge ut informasjon om treninger. Nettsidene har nettadressen: www.sveaskilag.com. Facebooksida til Svea skilag brukes også som informasjonskanal parallelt med hjemmesida.

Påmeldingsmodulen er en løsning fra Google på alle renn. Dette har fungert meget godt og det er enkelt for oss å endre informasjon osv. selv. Ved andre renn melder man seg på minidrett 
[bookmark: _Toc3831038]Styrets arbeid
Det har i løpet av 2019 blitt avholdt 8 styremøter. I tillegg til organisatorisk og administrativt arbeid er styret svært delaktig i den praktiske gjennomføringen av renn, dugnader og andre arrangementer. 
Til tross for at Svea skilag har dyktige og velvillige funksjonærer ønsker vi oss enda flere og at det i tillegg er større oppmøte på dugnader.  

Det vil være viktig å fortsette å ha fokus på å innlemme nye medlemmer i klubbens arbeid og det sosiale miljøet for å sikre god rekruttering. 

Vi har ikke hatt ungomdsepresentant dette året, men håper å få med dette i 2020.    

I løypeanlegget har vi gjort nødvendige tiltak for å holde det sikkert og i drift. 

Sportshytta har vært mye leid ut gjennom året.

Vi har tegnet nye sponsorkontrakter og sponsorinntektene har økt noe. Vi retter en stor takk til alle våre sponsorer og bidragsytere.  

Skilagets økonomi fremkommer av regnskapet.

Et viktig bidrag til løperne våre og alle ivrige skiløpere i bygda er fine skiløyper. 
Lysløypa og skileikanlegget er kjørt i tillegg ble det kjørt til Stormyra og Kalvsjø når det var nok snø. Det er Jon Egil Olsen og Halvor Høyby som har kjørt løypemaskin, Olsen har i tillegg koordinert løypekjøringen. Vi takker dem begge for en strålende innsats.     

Selv med en utfordrende vinter med lite snø har vi hatt fine løyper hele sesongen i løysløpya vår.
Vi får mange positive tilbakemeldinger for flotte skiløyper både når vi arrangerer renn og fra andre som benytter løypenettet.

Det må til en betydelig dugnadsinnsats gjennom året for å drifte skilaget, vedlikeholde løypetraseene skihytta ol. I skihytta er det vaska og rydda på dugnader og uteområdet er ryddet. De eldste løperne var god hjelp på dugnad. Det har også vært dugnad for å rydde løypetraseen.

Dugnader er utført i forbindelse med barmarkssamlinger og treninger på Svea.

Ellers har de tradisjonelle dugnadsjobbene som vask av skihytta etter oppsatt vaskeliste og rydding av badeplassen ved Sveavannet blitt gjennomført. Mange dugnadstimer har også gått med i forbindelse med rennavvikling og ikke minst forberedelse og etterarbeid til renn som har blitt arrangert på Svea. Vi takker alle som har bidratt i forbindelse med dugnadsarbeidet.

Det har blitt arrangert flere skirenn på Svea i løpet av året. 

Svearennet ble arrangert 3. januar og var en del av Totenbank-cup. Det deltok 273 løpere fra hele skikretsen og Østlandsområdet forøvrig. 

Vi arrangerte kun 2 trippelrenn i 2018. Langrenscross 5. februar med 71 deltakere og et renn i fristil som også var klubbmesterskap og varig cup 5.mars. Her var det med 143 deltakere. 

Mylla Rundt ble gjennomført 23. februar med 89 deltakere med fine forhold. 

Skiavslutning/premieutdeling
Den 30. april var det premieutdeling for klubbmesterskap og trippelrenn. Det var enkel servering. I tillegg til premier, ble det delt ut noen utmerkelser og blomster. Dette er en sosial avslutning på sesongen og en mulighet til å gjøre litt stas på Svealøperne og de som har deltatt på trippelrenn og klubbmesterskapet.

Svea skilag har vært representert i lokal media i løpet av sesongen. De gode resultatene får oppmerksomhet. Vi savner likevel generelle medieoppslag om skisporten, vårt skilag og de mange skiløperne i klubben. Da lokale journalister møter sjeldent på arrangementer har vi ved flere anledninger selv tatt bilder og sendt inn.
På grunn av lite pågang tidligere år har vi valgt å ikke avholde byttedag i 2019. Vi vurderer om det kan være andre og bedre måter å gjøre dette på som får større oppslutning.  

Sportslige orienteringer

Treningstilbud fra nyttår til våren 2019:
Fra nyttår har det vært treningstilbud 1-2x pr. uke for løpere fra 6-10 år med Anne Karen Olsen som trener. 2x pr uke for 11-13 år med Anita Olsen Katnosa og Rune Brorson som trener og 2-3x for aldersgruppa fra 14 år og eldre med Kari-Anne Gorset og Øivind Gammelmo som trenere. 
Treningstilbudet fra vår til nyttår 2019:
Gaupene 4 – 7 år trening 1x i uka med Torill Snellingen og Lena Nilsen som trenere. Et veldig bra initiativ med god deltakelse.
På høsten hadde vi forskjellig lekbetont trening utendørs på Svea med stiv heks, sisten og ulike øvelser. Da snøen kom lekte vi med ski på beina. Stafett var veldig populært og de som ikke selv var i aktivitet heiet på laget sitt. Ellers har de lekt seg både oppover og nedover, skilekeanlegget har også vært spennende. Det har vært stabilt oppmøte på 6-7 barn. På enkelte treninger var de opp i 18 skiglade Gauper.

 Treningsgruppe 8-12 år skitrening/skilek 2x i uka. Ingeborg Rognstad fra Idrettslinja på Gran var med som trener på tirsdager. Det var ingen fast trener på torsdagene. 
Vi startet fellestreninger etter høstferien. Det kom flere og flere med ettersom fotballen avsluttet sin sesong. Oppmøtet har vært alt fra 4 – 10 stk.

Treningsgruppe 13+
Trenere for denne gruppa har vært Kari-Anne Gorset og Øivind Gammelmo. De har hatt med seg Rune Brorson på flere treninger og de har hatt med seg Nora Meli fra Idrettslinja på enkelte økter.
Oppkjøringa til sesongen for de eldste startet opp alt i starten av mai med tilbud om rulleski
og løping 2x i uka. I juli var det også tilbud om trening for de som var hjemme. Vi oppfordret våre løpere til å delta i lokale løp gjennom sommeren, som Brandbukampen opp, Viggaløpet, Myllavannet Rundt, Eggemomila, Brandbuløpet, Paradiskollen opp og Oppdalskarusellen. En opplever at miljøet blir tettere mellom løperne når vi møte jevnlig hele sommeren. Det har vært bra oppmøte på treninger gjennom sommeren også.
Trenerne rapporterer om godt samhold i gruppa. Ungdommene trives godt sammen og støtter og oppmuntrer hverandre. De har stor nytte av hverandre ved å «pushe» hverandre på trening. Det er tydelig at de yngre i gruppa synes det er fint å trene sammen med de eldre og dette er gjensidig. Blanding av gutter og jenter er bra. Det er ei sosial og fin gruppe å trene. Ungdommene avtaler også treninger på egen hånd uten trenere, noe som understreker at de trives med hverandre.
Trenerne erfarer at det er viktig å ha varierte treninger med mye lek og konkurransepreget aktivitet da dette bidrar til å holde motivasjonen oppe gjennom hele året. Aktiviteter som ikke har noe direkte med langrenn å gjøre er viktig å ha i løpet av et treningsår. Det kan f.eks. være klatring, boksing, Villmann NightRun og telttur. Det er viktig å være flere trenere i denne gruppa med såpass stort aldersspenn og mange løpere. Vi ser også at det er viktig å følge opp løperne på renn og løperne selv påpeker at der er fornøyd med det.
Det er godt oppmøte på fellestreninger og på sommer/høst har det vært mellom 3 og 15 løpere pr. trening med et antatt snitt på ca. 6-7 utøvere pr. trening. I vintersesongen har vi vært noe flere på trening mellom 8 og 20 løpere, med et snitt på ca. 10-12 løpere. I tillegg til løpere fra Svea har 3-4 løpere fra Harestua IL deltatt mer eller mindre fast på våre treninger. Alle treningene i regi av Svea er åpne for alle som ønsker å delta.

Juniorgruppa i Svea Skilag
Løpere som deltar på opplegget for juniorene i Svea:
Sivert Laderud Berge (M17) – HVGS Toppidrett
Ole Marius Arvesen (M17)
Emil Solan Gorset (M17)
Helena Vesteng (K17) – HVGS Toppidrett
Simen Gammelmo (M17) – NTG Lillehammer
 I tillegg til løperne nevnt over går Anna Heggen (K18) for Svea Skilag/NTG Lillehammer, men deltar på opplegget via Team Hadeland. Hun har deltatt på enkelte treninger/samlinger gjennom sommeren 2019. Fram til høsten deltok også Nora Meli (K19/20) og Solveig Kjørven (K18) på opplegget fram til de la opp skikarrieren.
Ola Nygård Snellingen er også med på opplegget via Team Hadeland Langrenn som seniorløper.  
Samlinger:
25.-28. juni: Skisamling på Sognefjellet med Nittedal IL
6.-7. juli: Klatrehelg på Svaraberget
3.-4. august: Barmarksamling på Hadeland
13.-15. september: Barmarksamling på Sjusjøen
28.-29. september: Minisamling på Hadeland
1.-3. november: Snøsamling på Sjusjøen (med gjester fra NTG og Lillehammer Skiklub)
29. nov.-1. des.: Snøsamling med Svea Skilag på Nordseter

 Arrangementer med trenere til stede:
27. april: Viggaløpet
4. mai: Råskinnet
1. juni: Brandbukampen Opp
10. august: Hytteplantesten
17. august: Ringeriksmaraton
1. september: Høstrullen på Lygna
7. september: OCR Villmann NightRun
28. september: Eggemomila

Konkurranser med opplegg med trenere til stede:
8. desember: Gransrennet
15. desember: Sjusjørennet
22. desember: THL-rennet
 
 
Samlinger:
Vi hadde ikke jente – og guttesamlinger på Svea i 2019, men vi stod for en samling initert av Oppland skikrets for 11-14 åringer. Vi hadde mange deltakere på samlingen fra hele skikretsen. Trenere for samlinga var, Svein Åge Katnosa, Anita Olsen Katnosa, Heidi Fuglehaug (Brandbu), Morten Fosse (Brandbu), Anne Karen Olsen og Helena Vesteng.

 Resultater:
Det var mange Svea løpere med flere gode prestasjoner i 2019. 
Gratulerer Anne Karen Olsen med flere NM gull. 

